Ericu950/Stoicheia-meter-silver huggingface dataset:
εἱλούμενοι γὰρ πρὸς ἕλεσι καὶ μετὰ τὴν μάχην ὄμβρων φθινοπωρινῶν ἐπιγενομένων πηλοῦ κατεπίμπλαντο τὰς σκηνὰς καὶ ὕδατος παραχρῆμα πηγνυμένου διὰ ψῦχος .
ἐν τούτῳ δ οὖσιν αὐτοῖς ἧκεν ἀγγελία περὶ τῆς κατὰ .
θάλατταν γενομένης ἀτυχίας περὶ τὴν στρατιάν 0 .
ἐξ Ἰταλίας γὰρ πολλὴν κομιζομένην παρὰ Καίσαρος αἱ Βρούτου νῆες ἐπιπεσοῦσαι διέφθειραν , ὧν ὀλίγοι παντάπασι τοὺς πολεμίους διαφυγόντες ὑπὸ λιμοῦ τῶν ἱστίων καὶ τῶν σχοινίων ἐσθίοντες διεγένοντο .
ταῦτ ἀκούσαντες ἔσπευδον διὰ μάχης κριθῆναι πρὶν αἰσθέσθαι τὸν Βροῦτον ὅσον αὐτῷ γέγονεν εὐτυχίας .
καὶ γὰρ ἡμέρᾳ μιᾷ συνέβη τόν τε κατὰ γῆν ἅμα καὶ τόν κατὰ θάλατταν ἀγῶνα κριθῆναι .
τύχῃ δέ τινι μᾶλλον ἢ κακίᾳ τῶν ἐν ταῖς ναυσὶν ἡγεμόνων ἠγνόησε τὸ κατόρθωμα Βροῦτος ἡμερῶν εἴκοσι διαγενομένων .
οὐ γὰρ ἂν εἰς δευτέραν μάχην προῆλθε , τὰ μὲν ἀναγκαῖα τῇ στρατιᾷ παρεσκευασμένος εἰς πολὺν χρόνον , ἐν καλῷ δὲ τῆς χώρας ἱδρυμένος , ὥστε καὶ χειμῶνος ἀπαθὲς καὶ πρὸς τοὺς πολεμίους δυσεκβίαστον ἔχειν τὸ στρατόπεδον , τῷ δὲ κρατεῖν βεβαίως τῆς θαλάττης καὶ νενικηκέναι πεζῇ τὸ καθ αὑτὸν ἐπ ἐλπίδων μεγάλων καὶ φρονήματος γεγονώς .
ἀλλὰ τῶν πραγμάτων , ὡς ἔοικεν , οὐκέτι πολλοῖς ὄντων καθεκτῶν , ἀλλὰ μοναρχίας δεομένων , ὁ θεὸς , ἐξάγειν καὶ μεταστῆσαι τόν μόνον ἐμποδὼν ὄντα τῷ κρατεῖν δυναμένῳ βουλόμενος , ἀπέκοψε τὴν τύχην ἐκείνην , καίπερ ἐγγυτάτω τοῦ μὴ λαθεῖν τόν Βροῦτον ἀφικομένην , μέλλοντος γὰρ αὐτοῦ μάχεσθαι πρὸ μιᾶς ἡμέρας ὀψὲ Κλώδιός τις ἐκ τῶν πολεμίων αὐτόμολος ἧκεν , ἀγγέλλων ὅτι διεφθαρμένον ᾐσθημένοι τόν στόλον οἱ περὶ Καίσαρα σπεύδουσι διαγωνίσασθαι .
ταῦτα λέγων ὁ ἄνθρωπος οὐκ εἶχε πίστιν οὐ δ εἰς ὄψιν ἦλθε τῷ Βρούτῳ , καταφρονηθεὶς παντάπασιν ὡς μηδὲν ἀκηκοὼς ὑγιές ἢ τὰ ψευδῆ πρὸς χάριν ἀπαγγέλλων .
ἐνἐκείνῃ δὲ τῇ νυκτὶ πάλιν φασὶν εἰς ὄψιν ἐλθεῖν τὸ φάσμα τῷ Βρούτῳ , καὶ τὴν αὐτὴν ἐπιδειξάμενον ὄψιν οὐδὲν εἰπεῖν , ἀλλ οἴχεσθαι .
πόπλιος δὲ Βολούμνιος , ἀνὴρ φιλόσοφος καὶ συνεστρατευμένος ἀπ ἀρχῆς Βρούτῳ , τοῦτο μὲν οὐ λέγει τὸ σημεῖον , μελισσῶν δέ φησι τὸν πρῶτον ἀετὸν ἀνάπλεων γενέσθαι ·
καὶ τῶν ταξιάρχων τινὸς ἀπ αὐτομάτου τὸν βραχίονα μύρον ῥόδινον ἐξανθεῖν , καὶ πολλάκις ἐξαλείφοντας καὶ ἀπομάττοντας μηδὲν περαίνειν 0 .
καὶ πρὸ τῆς μάχης αὐτῆς ἀετοὺς δύο συμπεσόντας ἀλλήλοις ἐν μεταιχμίῳ τῶν στρατοπέδων μάχεσθαι , καὶ σιγὴν ἄπιστον ἔχειν τὸ πεδίον θεωμένων ἁπάντων , εἶξαι δὲ καὶ φυγεῖν τὸν κατὰ Βροῦτον .
ὁ δέΑἰθίοψ περιβόητος γέγονεν ὁ τῆς πύλης ἀνοιχθείσης ἀπαντήσας τῷ φέροντι τὸν ἀετὸν καὶ κατακοπεὶς ταῖς μαχαίραις ὑπὸ τῶν στρατιωτῶν οἰωνισαμένων .
προαγαγὼν δὲ τὴν φάλαγγα καὶ καταστήσας ἐναντίαν τοῖς πολεμίοις ἐπεῖχε πολὺν χρόνον ·
ὑποψίαι γὰρ αὐτῷ καὶ μηνύσεις κατά τινων προσέπιπτον ἐπισκοποῦντι τὸ στράτευμα ·
καὶ τοὺς ἱππέας ἑώρα μάχης ἄρχειν οὐ πάνυ προθύμους ὄντας , ἀλλ ἀεὶ προσμένοντας τὸ τῶν πεζῶν ἔργον .
εἶτ ἐξαίφνης ἀνὴρ πολεμικὸς καὶ τετιμημένος ἐπ ἀνδρείᾳ διαπρεπῶς παρὰ τὸν Βροῦτον αὑτὸν ἐξιππασάμενος μεταβάλλεται πρὸς τοὺς πολεμίους ·
καμουλᾶτος δὲ ἐκαλεῖτο .
τοῦτον ἰδὼν ὁ Βροῦτος ἤλγησεν ἰσχυρῶς ·
καὶ τὰ μὲν ὑπ ὀργῆς , τὰ δὲ φόβῳ μείζονος μεταβολῆς καὶ προδοσίας εὐθὺς ἐπὶ τοὺς ἐναντίους ἦγεν , εἰς ὥραν ἐνάτην τοῦ ἡλίου καταφερομένου .
καὶ τῷ μὲν καθ αὑτὸν ἐκράτησε μέρει καὶ προῆλθεν ὑποχωροῦντι τῷ ἀριστερῷ τῶν πολεμίων ἐγκείμενος ·
καὶ συνεπέρρωσαν οἱ ἱππεῖς ἅμα τοῖς πεζοῖς ἐμβαλόντες τεταραγμένοις ·
τὸ δ ἕτερον κέρας , ὡς μὴ κυκλωθείη , τῶν ἡγεμόνων ἀντιπαρεξαγόντων , πλήθει δὲ λειπομένων , διεσπᾶτο μέσον καὶ γιγνόμενον ἀσθενὲς οὐκ ἀντεῖχε τοῖς ἐναντίοις , ἀλλ ἔφυγε πρῶτον .
οἱ δὲ τοῦτο διακόψαντες εὐθὺς ἐκυκλοῦντο τὸν Βροῦτον , αὑτὸν μὲν ὅσα καὶ στρατηγικῆς καὶ στρατιωτικῆς ἀρετῆς ἔργα καὶ χειρὶ καὶ γνώμῃ παρὰ τὰ δεινὰ πρὸς τὸ νικᾶν ἀποδεικνύμενον , ᾧ δὲ πλέον ἔσχε τῇ προτέρᾳ μάχῃ , τούτῳ βλαπτόμενον 0 .
τῶν μὲν γὰρ πολεμίων τὸ νικηθὲν εὐθὺς ἀπολώλει τότε ·
τῶν δὲ Κασσίου τραπέντων ὀλίγοι διεφθάρησαν , οἱ δὲ σῳζόμενοι τῷ προηττῆσθαι περιδεεῖς ὄντες ἀνέπλησαν ἀθυμίας καὶ ταραχῆς τὸ πλεῖστον τοῦ στρατεύματος , ἐνταῦθα καὶ Μᾶρκος ὁ Κάτωνος υἱός ἐν τοῖς ἀρίστοις καὶ γενναιοτάτοις 0 ;
τῶν νέων μαχόμενος καὶ καταπονούμενος οὐκ ἔφυγεν οὐδεἶξεν , ἀλλὰ χρώμενός τε τῇ χειρὶ καὶ φράζων ὅστις εἴη , καὶ πατρόθεν ὀνομάζων , ἔπεσεν ἐπὶ πολλοῖς νεκροῖς τῶν πολεμίων .
ἔπιπτον δὲ καὶ τῶν ἄλλων οἱ κράτιστοι τοῦ Βρούτου προκινδυνεύοντες .
ἦν δέτις Λουκίλλιος , ἀνὴρ ἀγαθὸς , ἐν τοῖς ἑταίροις , οὗτος ὁρῶν βαρβάρους τινὰς ἱππέας ἐν τῇ διώξει τῶν μὲν ἄλλων οὐδένα ποιουμένους λόγον , ἐλαύνοντας δὲ ῥύδην ἐπὶ τὸν Βροῦτον , ἔγνω παρακινδυνεύσας ἐμποδὼν αὐτοῖς γενέσθαι .
καὶ μικρὸν ὑπολειφθεὶς αὐτός ἔφη Βροῦτος εἶναι ·
καὶ πιθανὸς ἦν πρὸς Ἀντώνιον δεόμενος ἄγειν ἑαυτόν , ὡς Καίσαρα δεδοικώς , ἐκείνῳ δὲ θαρρῶν .
οἱ δἀσπασάμενοι τὸ εὕρημα καὶ τύχῃ τινὶ θαυμαστῇ κεχρῆσθαι νομίζοντες ἦγον τὸν ἄνδρα σκότους ἤδη , προπέμψαντες ἐξ αὑτῶν τινας ἀγγέλους παρὰ τὸν Ἀντώνιον .
αὐτός τε οὖν ἡσθεὶς ἀπήντα τοῖς ἄγουσι , καὶ τῶν ἄλλων οἱ πυνθανόμενοι ζῶντα Βροῦτον κομίζεσθαι συνετρόχαζον , οἱ μὲν ἐλεεινὸν ἡγούμενοι τῆς τύχης , οἱ δὲ τῆς δόξης ἀνάξιον , ἄγραν βαρβάρων ὑπὸ φιλοψυχίας γενόμενον 0 .
ἐπεὶ δ ἐγγὺς ἦσαν , ὁ μὲν Ἀντώνιος ὑπέστη , διαπορῶν ὅπως χρὴ δέξασθαι τὸν Βροῦτον , ὁ δὲ Λουκίλλιος προσαχθεὶς μάλα τεθαρρηκώς Μᾶρκον μὲν , εἶπεν , Ἀντώνιε , Βροῦτονοὐδεὶς ᾕρηκεν οὐ δ ἂν ἕλοι πολέμιος ·
μὴ τοσοῦτον ἡ τύχῃ κρατήσειε τῆς ἀρετῆς .
ἀλλ ἐκεῖνος εὑρεθήσεται ζῶν ἤ που καὶ νεκρὸς ἀξίως κείμενος ἑαυτοῦ 0 .
ἐγὼ δὲ τοὺς σοὺς στρατιώτας παρακρουσάμενος ἥκω , παθεῖν οὐδὲν ἐπὶ τούτῳ τῶν ἀνηκέστων παραιτούμενος .
ταῦτ εἰπόντος τοῦ Λουκιλλίου καὶ πάντων ἐκπλαγέντων Ἀντώνιος πρὸς τοὺς κομίσαντας αὐτὸν ἀποβλέψας , ἦπουχαλεπῶς , εἶπεν , ὦ συστρατιῶται , φέρετε τῇ ἁμαρτίᾳ περιυβρίσθαι δοκοῦντες .
ἀλλ εὖ ἴστε κρείττονα τῆς ζητουμένης ἄγρας ᾑρηκότες .
πολέμιον γὰρ ζητοῦντες ἥκετε φίλον ἡμῖν κομίζοντες ·
ὡς ἐγὼ Βρούτῳ μὲν οὐκ οἶδα μὰ τοὺς θεοὺς ὅ τι ἂν ἐχρησάμην ζῶντι ·
τοιούτων δ ἀνδρῶν φίλων τυγχάνοιμι μᾶλλον ἢ πολεμίων 0 .
ταῦτ εἰπὼν καὶ τὸν Λουκίλλιον ἀσπασάμενος τότε μὲν ἑνὶ τῶν φίλων συνέστησεν , ὕστερον δὲ χρώμενος εἰς πάντα πιστῷ καὶ βεβαίῳ διετέλεσε .
βροῦτος δὲ διαβάς τι ῥεῖθρον ὑλῶδες καὶ παράκρημνον ἤδη σκότους ὄντος οὐ πολὺ προῆλθεν , ἀλλ ἐν τόπῳ κοίλῳ καὶ πέτραν ἔχοντι μεγάλην προκειμένην καθίσας , ὀλίγων περὶ αὐτὸν ἡγεμόνων καὶ φίλων ὄντων , πρῶτα μὲν ἀποβλέψας εἰς τὸν οὐρανὸν ἀστέρων ὄντα μεστόν ἀνεφθέγξατο δύο στίχους , ὧν τὸν ἕτερον Βολούμνιος ἀνέγραψε ·
ζεῦ , μὴ λάθοι σε τῶνδ ὃς αἴτιος κακῶν 0 ·
τοῦ δ ἑτέρου φησὶν ἐπιλαθέσθαι .
μετὰ δὲ μικρὸν τῶν ἐν τῇ μάχῃ πρὸ αὐτοῦ πεσόντων ἑταίρων ἕκαστον ὀνομάζων μάλιστα τῇ Φλαβίου μνήμῃ καὶ τῇ Λαβεῶνος ἐπεστέναξεν .
ἦν δ αὐτοῦ πρεσβευτὴς ὁ Λαβεών , ὁ δὲ Φλάβιος ἔπαρχος τῶν τεχνιτῶν 0 .
ἐν τούτῳ δέ τις αὐτός τε διψήσας καὶ τὸν Βροῦτον ὁρῶν ὁμοίως ἔχοντα , λαβὼν κράνος ἐπὶ τὸν ποταμὸν κατέδραμε .
ψόφου δὲ κατὰ θάτερα προσπεσόντος Βολούμνιος προῆλθε κατοψόμενος , καὶ σὺν αὐτῷ Δάρδανος ὁ ὑπασπιστής 0 .
ἐπανελθόντες δὲ μετὰ μικρὸν ἠρώτησαν περὶ τοῦ πώματος , ἠθικῶς δὲ σφόδρα μειδιάσας ὁ Βροῦτος πρὸς τὸν Βολούμνιον ἐκπέποται , εἶπεν , ἀλλ ἕτερον ὑμῖν κομισθήσεται πεμφθεὶς δ ὁ αὐτός ἐκινδύνευσεν ὑπὸ τῶν πολεμίων ἁλῶναι καὶ μόλις ἐσώθη τετρωμένος .
εἰκάζοντι δὲ αὐτῷ μὴ πολλοὺς ἐν τῇ μάχῃ τεθνάναι Στατύλλιος ὑπέστη διὰ τῶν πολεμίων ἐκπαισάμενος ʽάλλως γὰρ οὐκ ἦν κατόψεσθαι τὸ στρατόπεδον , καὶ πυρσὸν ἄρας ἄνπερ εὕρῃ τ ἀκεῖ σῳζόμενα , πάλιν ἀφίξεσθαι πρὸς αὐτόν .
ὁ μὲν οὖν πυρσὸς ἤρθη τοῦ Στατυλλίου παρελθόντος εἰς τὸ στρατόπεδον , ὡς δ οὐκ ἐπανῄει χρόνῳ πολλῷ Βροῦτος εἶπεν ἂν ζῇ Στατύλλιος , ἀφίξεται .
συνέβη δ αὐτὸν ἐπανερχόμενον ἐμπεσεῖν εἰς τοὺς πολεμίους καὶ διαφθαρῆναι .
προϊούσης δὲ τῆς νυκτός ἀποκλίνας , ὡς ἔτυχε καθεζόμενος , πρὸς οἰκέτην ἑαυτοῦ Κλεῖτον ἐλάλει .
σιωπῶντος δὲ τοῦ Κλείτου καὶ δακρύοντος , αὖθις ἐπισπασάμενος τὸν ὑπασπιστὴν Δάρδανον ἰδίᾳ τινὰς αὐτῷ προσέφερε λόγους .
τέλος δὲ τὸν Βολούμνιον αὐτὸν Ἑλληνιστὶ τῶν λόγων καὶ τῆς ἀσκήσεως ὑπεμίμνῃσκε ·
καὶ παρεκάλει τῇ χειρὶ συνεφάψασθαι τοῦ ξίφους αὐτῷ καὶ συνεπερεῖσαι τὴν πληγήν .
τοῦ δὲ Βολουμνίου διωσαμένου καὶ τῶν ἄλλων ὁμοίως ἐχόντων , εἰπόντος δέ τινος ὡς δεῖ μὴ μένειν , ἀλλὰ φεύγειν , ἐξαναστὰς , πάνυ μὲν οὖν , ἔφη , φευκτέον ·
ἀλλ οὐ διὰ τῶν ποδῶν , ἀλλὰ διὰ τῶν χειρῶν 0 1 .
ἐμβολὼν δὲ τὴν δεξιὰν ἑκάστῳ μάλα φαιδρός ἥδεσθαι μὲν ἔφη μεγάλην ἡδονήν ὅτι τῶν φίλων αὐτὸν οὐδεὶς ἐψεύσατο , τῇ τύχῃ δ ἐγκαλεῖν ὑπὲρ τῆς πατρίδος ·
ἑαυτὸν δὲ τῶν νενικηκότων μακαριώτερον νομίζειν , οὐκ ἐχθὲς οὐ δὲ πρώην μόνον , ἀλλὰ καὶ νῦν , ἀπολείποντα δόξαν ἀρετῆς , ἣν οὔ τε ὅπλοις οὔ τε χρήμασιν ἀπολείψουσιν οἱ κεκρατηκότες , ὡς μὴδοκεῖν ὅτι δικαίους ἄνδρας ἄδικοι καὶ κακοὶ χρηστοὺς ἀπολέσαντες οὐ προσηκόντως ἄρχουσι 0 .
δεηθεὶς δὲ καὶ παρακαλέσας σῴζειν ἑαυτούς ἀνεχώρησεν ἀπωτέρω μετὰ δυεῖν ἢ τριῶν , ἐν οἷς ἦν καὶ Στράτων ὁ ἀπὸ λόγων ῥητορικῶν γεγονὼς αὐτῷ συνήθης .
καὶ τοῦτον ἔγγιστα παραστησάμενος ἑαυτῷ καὶ τὸ ξίφος γυμνὸν ἐπὶ τῆς λαβῆς τοῖς χερσὶν ἀμφοτέραις ἐρείσας καὶ περιπεσών ἐτελεύτησεν .
οἱ δέ φασιν οὐκ αὐτὸν , ἀλλὰ τὸν Στράτωνα , πολλὰ πάνυ τοῦ Βρούτου δεηθέντος , ἀποστρέψαντα τὴν ὄψιν ὑποστῆσαι τὸ ξίφος ·
ἐκεῖνον δὲ ῥύμῃ προσβαλόντα τὸ στέρνον καὶ διώσαντα συντόμως ἀποθανεῖν 0 .
τοῦτον δὲ τὸν Στράτωνα Μεσσάλας ἑταῖρος ὢν Βρούτῳ Καίσαρι διαλλαγεὶς ἐπὶ σχολῆς ποτε προσήγαγε , καὶ δακρύσας εἶπεν ·
οὗτός ἐστιν , ὦ Καῖσαρ , ὁ ἀνήρ , ὁ τῷ ἐμῷ Βρούτῳ τὴν τελευταίαν ὑπουργήσας χάριν .
ἀποδεξάμενος οὖν ὁ Καῖσαρ ἔσχεν αὐτὸν ἔν τε τοῖς πόνοις καὶ ἐν τοῖς περὶ Ἄκτιον ἀγῶσιν ἕνα τῶν περὶ αὐτὸν ἀγαθῶν γενομένων Ἑλλήνων .
αὐτὸν δὲ τὸν Μεσσάλαν λέγουσιν ὕστερον ἐπαινούμενον ὑπὸ Καίσαρος ὅτι , καίπερ ἐν Φιλίπποις πολεμιώτατος αὐτοῖς γενόμενος διὰ Βροῦτον , ἐν Ἀκτίῳ προθυμότατον ἑαυτὸν παρέσχεν , ἐγώ τοι , φάναι , ὦ Καῖσαρ , ἀεὶ τῆς βελτίονος καὶ δικαιοτέρας τιμῆς καὶ μερίδος ἐγενόμην .
τὸν δὲ Βροῦτον ὁ Ἀντώνιος ἀνευρὼν τεθνηκότα τὸ μὲν σῶμα τῇ πολυτελεστάτῃ τῶν ἑαυτοῦ φοινικίδων περιβαλεῖν ἐκέλευσεν , ὕστερον δὲ τὴν φοινικίδα κεκλεμμένην αἰσθόμενος ἀπέκτεινε τὸν ὑφελόμενον .
τὰ δὲ λείψανα πρὸς τὴν μητέρα τοῦ Βρούτου Σερβιλίαν ἀπέπεμψε .
πορκίαν δὲ τὴν Βρούτου γυναῖκα Νικόλαος ὁ φιλόσοφος ἱστορεῖ καὶ Οὐαλέριος Μάξιμος βουλομένην ἀποθανεῖν , ὡς οὐδεὶς ἐπέτρεπε τῶν φίλων , ἀλλὰ προσέκειντο καὶ παρεφύλαττον , ἐκ τοῦ πυρὸς ἀναρπάσασαν ἄνθρακας καταπιεῖν καὶ τὸ στόμα συγκλείσασαν καὶ μύσασαν οὕτω διαφθαρῆναι .
καίτοι φέρεταί τις ἐπιστολὴ Βρούτου πρὸς τοὺς φίλους ἐγκαλοῦντος αὐτοῖς καὶ ὀλοφυρομένου περὶ τῆς Πορκίας , ὡς ἀμεληθείσης ὑπ αὐτῶν καὶ προελομένης διὰ νόσον καταλιπεῖν τὸν βίον .
ἔοικεν οὖν ὁ Νικόλαος ἠγνοηκέναι τὸν χρόνον , ἐπεὶ τό γε πάθος καὶ τὸν ἔρωτα τῆς γυναικὸς καὶ τὸν τρόπον τῆς τελευτῆς ὑπονοῆσαι δίδωσι καὶ τὸ ἐπιστόλιον , εἴπερ ἄρα τῶν γνησίων ἐστίν .
πολλῶν τοίνυν τοῖς ἀνδράσιν ὑπαρξάντων καλῶν , ἐν τοῖς πρώτοις δὲ τοῦ μεγίστους ἐλαχίσταις ἀφορμαῖς γενέσθαι , τοῦτο τῷ Δίωνι κάλλιστόν ἐστιν .
οὐ γὰρ εἶχε τὸν ἀμφισβητοῦντα , καθάπερ ὁ Βροῦτος Κάσσιον , ἄνδρα πρὸς μὲν ἀρετὴν καὶ δόξαν οὐχ ὁμοίως ἀξιόπιστον , εἰς δὲ τὸν πόλεμον οὐκ ἐλάττονας τόλμῃ καὶ δεινότητι καὶ πράξει συμβολὰς παρασχόμενον , ᾧ γε καὶ τοῦ παντὸς ἔργου προσποιοῦσιν ἔνιοι τὴν ἀρχήν , ἡγεμόνα τῆς ἐπὶ Καίσαρα γνώμης τοῦτον ἀτρεμοῦντι Βρούτῳ γενέσθαι λέγοντες 0 .
δίων δ ὥσπερ ὅπλα καὶ πλοῖα καὶ στρατιωτικὴν δύναμιν , οὕτω καὶ φίλους καὶ συνεργοὺς ἐπὶ τὴν πρᾶξιν αὐτὸς ἑαυτῷ φαίνεται κτησάμενος 0 .
οὐ μὴν οὐ δ ὡς Βροῦτος ἐκ τῶν πραγμάτων αὑτῶν καὶ τοῦ πολέμου πλοῦτον ἔσχε καὶ δύναμιν , οὕτω καὶ Δίων , ἀλλὰ τῷ πολέμῳ προεισήνεγκεν αὐτὸς τὸν ἑαυτοῦ πλοῦτον , ὑπὲρ τῆς τῶν πολιτῶν ἐλευθερίας τοῖς τῆς φυγῆς ἐφοδίοις προκαταχρησάμενος 0 .
ἔτι δὲ Βροῦτος μὲν καὶ Κάσσιος , οὐκ ὂν ἀσφαλὲς ἡσυχίαν ἄγειν ἐκπεσοῦσι τῆς Ῥώμης , ἀλλ ὠφληκόσι δίκην θανάτου καὶ διωκομένοις , ἀναγκαίως εἰς τὸν πόλεμον κατέφυγον καὶ τὰ σώματα τοῖς ὅπλοις παρακαταθέμενοι διεκινδύνευσαν ὑπὲρ αὑτῶν τὸ πλέον ἢ τῶν πολιτῶν , Δίων δ ἀδεέστερον ἐν τῇ φυγῇ τοῦ φυγαδεύσαντος τυράννου καὶ ἥδιον διάγων ἀνέρριψεν ἑκὼν κίνδυνον τοσοῦτον ἐπὶ τῷ σῶσαι Σικελίαν 0 .
καὶ μὴν οὐχ ὅμοιον Διονυσίου Συρακουσίοις ἡ Καίσαρος ἀπαλλαγῆναι Ῥωμαίοις 0 .
ὁ μὲν γὰρ οὐ δ ἠρνεῖτο τύραννος εἶναι κακῶν τε μυρίων ἐμπεπλήκει Σικελίαν ·
ἡ δὲ Καίσαρος ἀρχὴ συνισταμένη μὲν οὐκ ὀλίγα τοῖς ἐναντιουμένοις πράγματα παρέσχε , δεξαμένοις δὲ καὶ κρατηθεῖσιν ὄνομα καὶ δόκησις ἐφάνη μόνον , ἔργον δ ἀπ αὐτῆς οὐδὲν ὠμὸν οὐ δὲ τυραννικὸν ὑπῆρξεν , ἀλλὰ καὶ δεομένοις ἔδοξε τοῖς πράγμασι μοναρχίας πρᾳότατος ὥσπερ ἰατρὸς ὑπ αὐτοῦ τοῦ δαίμονος δεδόσθαι 0 .
διὸ Καίσαρα μὲν εὐθὺς ἐπόθησεν ὁ Ῥωμαίων δῆμος , ὥστε χαλεπὸς γενέσθαι καὶ ἀπαραίτητος τοῖς ἀπεκτονόσι , Δίωνα δ ἡ Διονυσίου πάρεσις ἐκ Συρακουσῶν καὶ τὸ μὴ κατασκάψαι τοῦ προτέρου τυράννου τὸν τάφον ἐπαίτιον μάλιστα πρὸς τοὺς πολίτας ἐποίησεν .
ἐν αὐταῖς τοίνυν ταῖς πολεμικαῖς πράξεσιν ὁ μὲν Δίων ἄμεμπτος γέγονε στρατηγός , ὡς μὲν αὐτὸς ἐβουλεύετο τοῖς πράγμασιν ἄριστα χρώμενος , ἃ δ ἐπταίσθη δι ἑτέρους ἀναλαβὼν καὶ μεταστήσας ἐπὶ τὸ βέλτιον ·
ὁ δὲ Βροῦτος τὸν ἔσχατον ἀγῶνα ὑπὲρ τῶν ὅλων οὔ θ ὑποστῆναι δοκεῖ φρονίμως οὔ τε σφαλεὶς ἐπανόρθωσιν εὑρεῖν , ἀλλ ἀπεῖπε καὶ προεῖτο τὰς ἐλπίδας , οὐ δ ὅσον Πομπήϊος ἐπιτολμήσας τῇ τύχῃ 0 ·
καὶ ταῦτα πολλῆς μὲν αὐτόθι λειπομένης ἐλπίδος ἐν τοῖς ὅπλοις , ταῖς δὲ ναυσὶ κρατῶν πάσης βεβαίως τῆς θαλάσσης 0 .
ὃ δὲ μέγιστόν ἐστιν ὧν ἐγκαλοῦσι Βρούτῳ , τὸ σωθέντα τῇ Καίσαρος χάριτι καὶ σώσαντα τῶν συνεαλωκότων ὅσους ἐβούλετο καὶ φίλον νομιζόμενον καὶ προτιμηθέντα πολλῶν αὐτόχειρα τοῦ σώσαντος γενέσθαι , τοῦτ οὐκ ἄν τις εἴποι κατὰ Δίωνος .
ἀλλὰ τ οὐναντίον , οἰκεῖος μὲν ὢν Διονυσίῳ καὶ φίλος ὤρθου τὰ πράγματα καὶ συνδιεφύλαττεν , ἐκπεσὼν δὲ τῆς πατρίδος καὶ ἀδικηθεὶς περὶ τὴν γυναῖκα καὶ τὴν οὐσίαν ἀπολέσας ἐκ προφανοῦς εἰς πόλεμον κατέστη νόμιμον καὶ δίκαιον .
ἢ τοῦτ ἀντιστρέφει πρῶτον ;
ὃ γὰρ εἰς ἔπαινον ὑπάρχει τοῖς ἀνδράσι μέγιστον , ἡ πρὸς τοὺς τυράννους ἀπέχθεια καὶ μισοπονηρία , τοῦτ εἰλικρινές ἐστι τῷ Βρούτῳ καὶ καθαρόν , ἰδίᾳ γὰρ οὐδὲν ἐγκαλῶν Καίσαρι τῆς κοινῆς προεκινδύνευεν ἐλευθερίας ·
ὁ δ εἰ μὴ κακῶς ἔπαθεν αὐτός , οὐκ ἂν ἐπολέμησε , καὶ τοῦτο δηλοῦται ταῖς Πλάτωνος ἐπιστολαῖς , ἐξ ὧν δῆλός ἐστιν ὡς ἀποβληθεὶς τῆς τυραννίδος , οὐκ ἀποστάς , κατέλυσε Διονύσιον .
ἔτι Βροῦτον μὲν καὶ Πομπηΐῳ φίλον ἐποίησεν , ἐχθρὸν ὄντα , καὶ πολέμιον Καίσαρι , τὸ κοινῇ συμφέρον , ὡς ἔχθρας ὅρῳ καὶ φιλίας ἑνὶ χρώμενον τῷ δικαίῳ ·
δίων δὲ πρὸς χάριν ὤρθου πολλὰ Διονύσιον , ὅτ ἦν βέβαιος αὑτῷ , καὶ πρὸς ὀργὴν ἀπιστηθεὶς ἐπολέμησε .
διὸ τούτῳ μὲν οὐ δ οἱ φίλοι πάντες ἐπίστευσαν , ὡς μεταστήσας Διονύσιον οὐκ ἂν βεβαιώσαιτο τὴν ἀρχὴν αὑτῷ , πρᾳοτέρῳ τυραννίδος ὀνόματι παραγαγὼν τοὺς πολίτας , περὶ δὲ τοῦ Βρούτου τῶν ἐχθρῶν ἦν ἀκούειν ὅτι μόνος τῶν ἐπὶ Καίσαρα συναραμένων ἕνα πρ οὔθετο σκοπὸν ἀπ ἀρχῆς ἄχρι τέλους τὴν πάτριον ἀποδοῦναι Ῥωμαίοις πολιτείαν .
ἄνευ γε μὴν τούτων ὁ πρὸς Διονύσιον ἀγὼν οὐχ ὅμοιος ἦν δήπου τῷ πρὸς Καίσαρα .
διονυσίου μὲν γὰρ οὐδεὶς ὅστις οὐκ ἂν κατεφρόνησε τῶν συνήθων ἐν μέθαις καὶ κύβοις καὶ γυναιξὶ τὰς πλείστας ποιουμένου διατριβάς 0 ·
τὸ δὲ τὴν Καίσαρος κατάλυσιν εἰς νοῦν ἐμβαλέσθαι καὶ μὴ φοβηθῆναι τὴν δεινότητα καὶ δύναμιν καὶ τύχην , οὗ καὶ τ οὔνομα τοὺς Παρθυαίων καὶ Ἰνδῶν βασιλεῖς οὐκ εἴα καθεύδειν , ὑπερφυοῦς ἦν ψυχῆς καὶ πρὸς μηθὲν ὑφίεσθαι φόβῳ τοῦ φρονήματος δυναμένης .
διὸ τῷ μὲν ὀφθέντι μόνον ἐν Σικελίᾳ μυριάδες οὐκ ὀλίγαι συνέστησαν ἐπὶ Διονύσιον ·
ἡ δὲ Καίσαρος δόξα καὶ πεσόντος ὤρθου τοὺς φίλους , καὶ τ οὔνομα τὸν χρησάμενον ἦρεν ἐκ παιδὸς ἀμηχάνου πρῶτον εὐθὺς εἶναι Ῥωμαίων , ὡς ἀλεξιφάρμακον τοῦτο πρὸς τὴν Ἀντωνίου περιαψάμενον ἔχθραν καὶ δύναμιν 0 .
εἰ δὲ φήσει τις ὅτι μεγάλοις μὲν ἀγῶσιν ὁ Δίων ἐξέβαλε τὸν τύραννον , Καίσαρα δὲ Βροῦτος ἔκτεινε γυμνὸν καὶ ἀφύλακτον , αὐτὸ τοῦτο δεινότητος ἄκρας καὶ στρατηγίας ἦν ἔργον , ἄνδρα τοσαύτην περιβεβλημένον δύναμιν ἀφύλακτον λαβεῖν καὶ γυμνόν .
οὐ γὰρ ἐξαίφνης οὐ δὲ μόνος ἢ σὺν ὀλίγοις ἐπιπεσὼν ἀνεῖλεν , ἀλλ ἐκ πολλοῦ συνθεὶς τὸ βούλευμα καὶ μετὰ πολλῶν ἐπιθέμενος , ὧν οὐδεὶς ἐψεύσατ αὐτόν , ἢ γὰρ εὐθὺς ἔκρινε τοὺς ἀρίστους ἢ τῷ προκρῖναι τοὺς πιστευθέντας ἀγαθοὺς ἐποίησε .
δίων δὲ εἴ τε κρίνας κακῶς ἐπίστευσεν ἑαυτὸν πονηροῖς εἴ τε χρώμενος ἐποίησεν ἐκ χρηστῶν πονηρούς , οὐδέτερον παθεῖν ἀνδρὶ φρονίμῳ προσῆκεν .
ἐπιτιμᾷ δὲ καὶ Πλάτων αὐτῷ τοιούτους ἑλομένῳ φίλους , ὑφ ὧν ἀπώλετο .
καὶ Δίωνος μὲν τιμωρὸς οὐδεὶς ἐφάνη πεσόντος ·
ἀλλὰ Βροῦτον καὶ τῶν πολεμίων Ἀντώνιος μὲν ἔθαψεν ἐνδόξως , Καῖσαρ δὲ καὶ τὰς τιμὰς ἐτήρησεν .
ἕστηκε δὲ χαλκοῦς ἀνδριὰς ἐν Μεδιολάνῳ τῆς ἐντὸς Ἄλπεων Γαλατίας , τοῦτον ὕστερον ἰδὼν ὁ Καῖσαρ εἰκονικὸν ὄντα καὶ χαριέντως εἰργασμένον παρῆλθεν εἶτ ἐπιστὰς μετὰ μικρὸν ἀκροωμένων πολλῶν τοὺς ἄρχοντας ἐκάλει , φάσκων ἔκσπονδον αὐτῶν τὴν πόλιν εἰληφέναι πολέμιον ἔχουσαν παρ αὑτῇ .
τὸ μὲν οὖν πρῶτον , ὡς εἰκὸς , ἠρνοῦντο , καὶ τίνα λέγοι διαποροῦντες εἰς ἀλλήλους ἀπέβλεψαν 0 .
ὡς δ ἐπιστρέψας ὁ Καῖσαρ πρὸς τὸν ἀνδριάντα καὶ συναγαγὼν τὸ πρόσωπον , ἀλλ οὐχ οὗτος , ἔφη , πολέμιος ὢν ἡμέτερος ἐνταῦθα ἕστηκεν ;
ἔτι μᾶλλον καταπλαγέντες ἐσιώπησαν .
ὁ δὲ μειδιάσας ἐπῄνεσέ τε τοὺς Γαλάτας ὡς τοῖς φίλοις καὶ παρὰ τὰς τύχας βεβαίους ὄντας , καὶ τὸν ἀνδριάντα κατὰ χώραν μένειν ἐκέλευσε .
παροιμίαν τινὰ παλαιὰν , ὦ Πολύκρατες , δείσας μοι δοκεῖ τὸ δύσφημον αὐτῆς , ὁ φιλόσοφος Χρύσιππος , οὐχ ὃν ἔχει τρόπον , ἀλλ ὡς αὐτὸς ᾤετο βέλτιον εἶναι , διατίθεται , τίς πατέρ αἰνήσει , εὶ μὴ εὐδαίμονες υἱοί 0 ;
διονυσόδωρος δὲ ὁ Τροιζήνιος ἐλέγχων αὐτὸν ἀντεκτίθησι τὴν ἀληθινὴν οὕτως ἔχουσαν τίς πατέρ αἰνήσει , εἰ μὴ κακοδαίμονες υἱοί 0 ;
καί φησι τοὺς ἀφ αὑτῶν οὐδενὸς ἀξίους ὄντας , ὑποδυομένους δὲ προγόνων τινῶν ἀρεταῖς καί πλεονάζοντας ἐν τοῖς ἐκείνων ἐπαίνοις ὑπὸ τῆς παροιμίας ἐπιστομίζεσθαι ·
ἀλλ ᾧ γε φύσει τὸ γενναῖον ἐπιπρέπει ἐκ πατέρων , κατὰ Πίνδαρον , ὥσπερ σοί πρὸς τὸ κάλλιστον ἀφομοιοῦντι τῶν οἴκοθεν παραδειγμάτων τὸν βίον , εὔδαιμον ἂν εἴη τὸ μεμνῆσθαι τῶν ἀπὸ γένους ἀρίστων , ἀκούοντας περὶ αὑτῶν ἀεί τι καί λέγοντας 0 .
οὐ γὰρ ἰδίων πλυταρξης λιες ἀπορίᾳ καλῶν ἐξαρτῶσιν ἀλλοτρίων ἐπαίνων τὴν δόξαν , ἀλλὰ τοῖς ἐκείνων τὰ οἰκεῖα συνάπτοντες , ὡς καί τοῦ γένους καί τοῦ βίου καθηγεμόνας εὐφημοῦσι .
διὸ κ ἀγὼ τὸν Ἀράτου τοῦ σοῦ πολίτου καί προπάτορος βίον , ὃν οὔ τε τῇ δόξῃ τῇ περὶ σεαυτὸν οὔ τε τῇ δυνάμει καταισχύνεις , ἀπέσταλκά σοί συγγραψάμενος , οὐχ ὡς οὐχὶ πάντων ἀκριβέστατά σοί μεμεληκὸς ἐξ ἀρχῆς ἐπίστασθαι τὰς ἐκείνου πράξεις , ἀλλ ὅπως οἱ παῖδές σου Πολυκράτης καί Πυθοκλῆς οἰκείοις παραδείγμασιν ἐντρέφωνται , τὰ μὲν ἀκούοντες , τὰ δὲ ἀναγινώσκοντες , ἅπερ αὐτοὺς μιμεῖσθαι προσήκει , φιλαύτου γὰρ ἀνδρός , οὐ φιλοκάλου , παντὸς ἀεὶ βέλτιστον ἡγεῖσθαι .
ἡ Σικυωνίων πόλις , ἐπεὶ τὸ πρῶτον ἐκ τῆς ἀκράτου καὶ Δωρικῆς ἀριστοκρατίας ὥσπερ ἁρμονίας συγχυθείσης εἰς στάσεις ἐνέπεσε καὶ φιλοτιμίας δημαγωγῶν , οὐκ ἐπαύσατο νοσοῦσα καὶ ταραττομένη καὶ τύραννον ἐκ τυράννου μεταβάλλουσα , μέχρι οὗ Κλέωνος ἀναιρεθέντος εἵλοντο Τιμοκλείδαν ἄρχοντα καὶ Κλεινίαν , ἄνδρας ἐνδόξους τὰ μάλιστα καὶ ἐν δυνάμει τῶν πολιτῶν ὄντας .
ἤδη δέ τινα τῆς πολιτείας κατάστασιν ἔχειν δοκούσης Τιμοκλείδας μὲν ἀπέθανεν , Ἀβαντίδας δὲ ὁ Πασέου τυραννίδα πράττων ἑαυτῷ τὸν Κλεινίαν ἀπέκτεινε καὶ τῶν φίλων καὶ οἰκείων τοὺς μὲν ἐξέβαλε , τοὺς δὲ ἀνεῖλεν .
ἐζήτει δὲ καὶ τὸν υἱὸν αὐτοῦ , Ἄρατον , ἀνελεῖν , ἑπταετῆ καταλελειμμένον .
ἐν δὲ τῇ περὶ τὴν οἰκίαν ταραχῇ συνεκπεσὼν τοῖς φεύγουσιν ὁ παῖς , καὶ πλανώμενος ἐν τῇ πόλει περίφοβος καὶ ἀβοήθητος , κατὰ τύχην ἔλαθεν εἰς οἰκίαν παρελθὼν γυναικός , ἀδελφῆς μὲν Ἀβαντίδου , Προφάντῳ δὲ τῷ Κλεινίου ἀδελφῷ γεγαμημένης , ὄνομα Σωσοῦς .
αὕτη δὲ καὶ τὸ ἦθος οὖσα γενναία καὶ σὺν θεῷ τινι τὸ παιδίον οἰομένη καταπεφευγέναι πρὸς αὐτήν ἀπέκρυψεν ἔνδον , εἶτα νυκτὸς εἰς Ἄργος ὑπεξέπεμψεν .
οὕτω δ ἐκκλαπέντι τῷ Ἀράτῳ καὶ διαφυγόντι τὸν κίνδυνον εὐθὺς μὲν ἐνεφύετο καὶ συνηύξετο τὸ σφοδρὸν καὶ διάπυρον μῖσος ἐπὶ τοὺς τυράννους , τρεφόμενος δὲ παρὰ τοῖς ἐν Ἄργει ξένοις καὶ φίλοις πατρῴοις ἐλευθερίως , καὶ τὸ σῶμα βλαστάνον ὁρῶν εἰς εὐεξίαν καὶ μέγεθος , ἐπέδωκεν ἑαυτὸν ἀσκήσει τῇ περὶ παλαίστραν , ὥστε καὶ πένταθλον ἀγωνίσασθαι καὶ στεφάνων τυχεῖν .
ἐπιφαίνεται δ ἀμέλει καὶ ταῖς εἰκόσιν ἀθλητική τις ἰδέα , καὶ τὸ συνετὸν τοῦ προσώπου καὶ βασιλικὸν οὐ παντάπασιν ἀρνεῖται τὴν ἀδηφαγίαν καὶ τὸ σκαφεῖον .
ὅθεν ἐνδεέστερον ἴσως ἢ πολιτικῷ προσῆκον ἦν ἀνδρὶ περὶ τὸν λόγον ἐσπούδασε καίτοι γέγονεναι κομψότερον εἰπεῖν ἢ δοκεῖ τισιν ἐκ τῶν ὑπομνημάτων κρίνουσιν , ἃ παρέργως καὶ ὑπὸ χεῖρα διὰ τῶν ἐπιτυχόντων ὀνομάτων ἁμιλλησάμενος κατέλιπε 0 .
χρόνῳ δὲ ὕστερον Ἀβαντίδαν μὲν οἱ περὶ Δεινίαν καὶ Ἀριστοτέλη τὸν διαλεκτικόν , εἰωθότα τοῖς λόγοις αὐτῶν κατ ἀγορὰν σχολαζόντων ἑκάστοτε παρεῖναι καὶ συμφιλονεικεῖν , ἐμβαλόντες εἰς 0 ·
τοιαύτην διατριβὴν καὶ κατασκευάσαντες ἐπιβουλὴν ἀνεῖλον , Πασέαν δὲ τὸν Ἀβαντίδου πατέρα τὴν ἀρχὴν ὑπολαβόντα Νικοκλῆς δολοφονήσας ἑαυτὸν ἀνέδειξε τύραννον .
τοῦτον ἐμφερέστατον λέγουσι τὴν ὄψιν Περιάνδρῳ τῷ Κυψέλου γενέσθαι , καθάπερ Ἀλκμαίωνι μὲν τῷ Ἀμφιάρεω τὸν Πέρσην Ὀρόντην , Ἕκτορι δὲ τὸν Λακεδαιμόνιον νεανίσκον , ὃν ἱστορεῖ Μυρτίλος ὑπὸ πλήθους τῶν θεωμένων , ὡς τοῦτο ἔγνωσαν , καταπατηθῆναι 0 1 .
τοῦ δὲ Νικοκλέους τέσσαρας μῆνας τυραννοῦντος , ἐν οἷς πολλὰ κακὰ τὴν πόλιν ἐργασάμενος ἐκινδύνευσεν ὑπὸ Αἰτωλῶν ἐπιβουλευομένην αὐτὴν ἀποβαλεῖν , ἤδη μειράκιον ὁ Ἄρατος ὢν ἀξίωμα λαμπρὸν εἶχε δι εὐγένειαν Καὶ φρόνημα , ὃ διέφαινεν οὐ μικρὸν οὐ δὲ ἀργόν , ἐμβριθὲς δὲ Καὶ παρ ἡλικίαν ἀσφαλεστέρᾳ γνώμῃ κεκραμένον .
ὅθεν οἵ τε φυγάδες μάλιστα τὸν νοῦν ἐκείνῳ προσεῖχον , ὅ τε Νικοκλῆς οὐκ ἠμέλει τῶν πραττομένων , ἀλλ ἀδήλως ἀπεθεώρει Καὶ παρεφύλαττεν αὑτοῦ τὴν ὁρμήν , τόλμημα μὲν οὐδὲν τηλικοῦτον δεδιὼς οὐ δὲ ἔργον οὐδὲν οὕτω παρακεκινδυνευμένον , ὑποπτεύων δὲ τοῖς βασιλεῦσιν αὐτὸν διαλέγεσθαι φίλοις οὖσι Καὶ ξένοις πατρῴοις .
καὶ γὰρ ἀληθῶς ὁ Ἄρατος ἐπεχείρησε τὴν ὁδὸν ἐκείνην βαδίζειν .
ὡς δὲ Ἀντίγονος μὲν ὑπισχνούμενος ἠμέλει Καὶ παρῆγε τὸν χρόνον , αἱ δὲ ἀπ Αἰγύπτου Καὶ παρὰ Πτολεμαίου μακρὰν ἦσαν ἐλπίδες , ἔγνω δι αὑτοῦ καταλύειν τὸν τύραννον .
πρώτοις δὲ κοινοῦται τὴν γνώμην Ἀριστομάχῳ καὶ Ἐκδήλῳ .
τούτων ὁ μὲν ἐκ Σικυῶνος ἦν φυγάς , ὁ δὲ Ἔκδηλος Ἀρκὰς ἐκ Μεγάλης πόλεως , ἀνὴρ φιλόσοφος καὶ πρακτικός , Ἀρκεσιλάου τοῦ Ἀκαδημιακοῦ γεγονὼς ἐν ἄστει συνήθης 0 .
δεξαμένων δὲ τούτων προθύμως διελέγετο τοῖς ἄλλοις φυγάσιν , ὧν ὀλίγοι μὲν αἰσχυνθέντες ἐγκαταλιπεῖν τὴν ἐλπίδα μετεῖχον τῶν πραττομένων , οἱ δὲ πολλοὶ καὶ τὸν Ἄρατον ἐπειρῶντο κατακωλύειν ὡς ἀπειρίᾳ πραγμάτων θρασυνόμενον .
βουλευομένου δ αὐτοῦ χωρίον τι τῆς Σικυωνίας καταλαβεῖν , ὅθεν ὡρμημένος διαπολεμήσει πρὸς τὸν τύραννον , ἧκεν εἰς Ἄργος ἀνὴρ Σικυώνιος ἐκ τῆς εἱρκτῆς ἀποδεδρακώς ·
ἦν δὲ τῶν φυγάδων ἑνὸς Ξενοκλέους ἀδελφός ·
καὶ τῷ Ἀράτῳ προσαχθεὶς ὑπὸ τοῦ Ξενοκλέους ἔλεγε τοῦ τείχους καθ ὃν ὑπερβὰς αὐτὸς ἐσώθη τόπον , ἐντὸς μὲν ὀλίγου δεῖν ἐπίπεδον εἶναι , προσπεφυκότα χωρίοις πετρώδεσι καὶ ὑψηλοῖς , τὸ δὲ ἔξωθεν ὕψος ὑπὸ κλιμάκων οὐ πάνυ ἀνέφικτον 0 .
ὡς δὲ ταῦτα ἤκουσεν ὁ Ἄρατος , ἐκπέμπει μετὰ τοῦ Ξενοκλέους οἰκέτας ἰδίους δύο , Σεύθαν τε καὶ Τέχνωνα , κατασκεψομένους τὸ τεῖχος , ἐγνωκὼς , εἰ δύναιτο , κρύφα καὶ πρὸς ἕνα κίνδυνον ὀξέως τὸ πᾶν ἀναρρῖψαι μᾶλλον ἢ μακρῷ πολέμῳ καὶ φανεροῖς ἀγῶσιν ἰδιώτης ἀντικαθίστασθαι πρὸς τύραννον 0 .
ὡς δ ἐπανῆλθον οἱ περὶ τὸν Ξενοκλέα τοῦ μὲν τείχους εἰληφότες μέτρα καὶ τοῦ τόπου τὴν φύσιν ἀπαγγέλλοντες οὐκ ἄπορον οὐ δὲ χαλεπήν , τὸ δὲ λαθεῖν προσελθόντας ἐργῶδες εἶναι φάσκοντες ὑπὸ κηπουροῦ τινος κυναρίων , μικρῶν μέν , ἐκτόπως δὲ μαχίμων καὶ ἀπαρηγορήτων , εὐθὺς ἐνίστατο τὴν πρᾶξιν 0 .
ἡ μὲν οὖν τῶν ὅπλων παρασκευὴ συνήθης ἦν , πάντων , ὡς ἔπος εἰπεῖν , τότε κλωπείαις χρωμένων καὶ καταδρομαῖς ἐπ ἀλλήλους ·
τὰς δὲ κλίμακας Εὐφράνωρ ὁ μηχανοποιὸς ἀναφανδὸν ἐπήξατο , τῆς τέχνης αὐτῷ τὸ ἀνύποπτον διδούσης , ἐπεὶ καὶ αὐτὸς ἦν τῶν φυγάδων .
ἄνδρας δὲ αὐτῷ τῶν μὲν ἐν Ἄργει φίλων ἕκαστος ἐξ ὀλίγων δέκα παρέσχεν , αὐτὸς δὲ τῶν ἰδίων οἰκετῶν τριάκοντα καθώπλισεν .
ἐμισθώσατο δὲ καὶ διὰ Πρώτου Ξενοφίλου τῶν ἀρχικλώπων οὐ πολλοὺς στρατιώτας , οἷς διεδόθη λόγος ὡς ἐπὶ τὰς ἵππους τὰς βασιλικὰς εἰς τὴν Σικυωνίαν ἔξοδος ἔσοιτο .
καὶ προεπέμφθησαν οἱ πολλοὶ σποράδες ἐπὶ τὸν Πολυγνώτου πύργον , ἐκεῖ κελευσθέντες περιμεῖναι .
προεπέμφθη δὲ καὶ Καφισίας ὑπ αὐτοῦ μετὰ τεσσάρων ἄλλων εὔζωνος , οὓς ἔδει πρὸς τὸν κηπουρὸν ἀφικέσθαι σκοταίους , φάσκοντας ὁδοιπόρους εἶναι , καὶ καταυλισαμένους αὐτόν τε συγκλεῖσαι καὶ τοὺς κύνας ·
οὐ γὰρ ἦν ἄλλῃ παρελθεῖν .
τὰς δὲ κλίμακας διαλυτὰς οὔσας ἐμβαλόντες εἰς ἀχάνας καὶ κατακαλύψαντες ἐφ ἁμαξῶν προαπέστειλαν .
ἐν τούτῳ δὲ κατασκόπων τινῶν ἐν Ἄργει τοῦ Νικοκλέους φανέντων καὶ περιιέναι λεγομένων ἀδήλως καὶ παραφυλάττειν τὸν Ἄρατον , ἅμ ἡμέρᾳ προελθὼν καὶ φανερὸς ὢν ἐν ἀγορᾷ διέτριβε μετὰ τῶν φίλων εἶτ ἀλειψάμενος ἐν τῷ γυμνασίῳ καὶ παραλαβών τινας ἐκ τῆς παλαίστρας τῶν εἰωθότων πίνειν καὶ ῥᾳθυμεῖν μετ αὐτοῦ νεανίσκων ἀπῆγεν οἴκαδε ·
καὶ μετὰ μικρὸν ἑωρᾶτο τῶν οἰκετῶν αὐτοῦ δι ἀγορᾶς ὁ μὲν στεφάνους φέρων , ὁ δὲ λαμπάδας ὠνούμενος , ὁ δὲ τοῖς εἰθισμένοις παρὰ πότον ψάλλειν καὶ αὐλεῖν γυναίοις διαλεγόμενος 0 .
ταῦτα δὲ οἱ κατάσκοποι πάντα ὁρῶντες ἐξηπάτηντο καὶ πρὸς ἀλλήλους ἀναγελῶντες ἔλεγον οὐδὲν ἦν ἄρα τυράννου δειλότερον , εἰ καὶ Νικοκλῆς τηλικαύτην πόλιν ἔχων καὶ τοσαύτην δύναμιν ὀρρωδεῖ μειράκιον εἰς ἡδονὰς καὶ πότους μεθημερινοὺς τὰ τῆς φυγῆς ἐφόδια καταχρώμενον .
οἱ μὲν οὖν οὕτω παραλογισθέντες ἀπηλλάγησαν ·